nibzard/narodne-novine-full-text-markdown huggingface dataset:
### NN 129/2025 (15.10.2025.), Odluka o izmjeni Odluke o načinu oblikovanja maloprodajnih cijena lijekova i drugih sredstava koji nisu predmet ugovaranja s HZZO-om

Hrvatska ljekarnička komora

1887

Na temelju članka 35. točke 12. Zakona o ljekarništvu (»Narodne novine« 121/03, 35/08, 117/08), Vijeće Hrvatske ljekarničke komore je na svojoj 14/181 sjednici 16. rujna 2025. godine donijelo

ODLUKU

O IZMJENI ODLUKE O NAČINU OBLIKOVANJA MALOPRODAJNIH CIJENA LIJEKOVA I DRUGIH SREDSTAVA KOJI NISU PREDMET UGOVARANJA S HZZO-om

Članak 1.

U Odluci o načinu oblikovanja maloprodajnih cijena lijekova i drugih sredstava koji nisu predmet ugovaranja s HZZO-om (»Narodne novine« 38/07, 85/07, 138/08, 80/2016), u članku IV, u stavku 2. mijenja se »15 kuna« u »4 eura«

U članku IV. u stavku 3. mijenja se »120 kuna« u »32 eura«

Članak 2.

Ova Odluka objavljuje se u »Narodnim novinama« i stupa na snagu osmoga dana od objave.

Klasa: 025-04/25-12/0030
 Urbroj: 330-02-01-02-25-1

Predsjednica Vijeća
 Hrvatske ljekarničke komore
 Marija Vinković, mag. pharm., v. r.
### NN 129/2025 (15.10.2025.), Pravilnik o dostavi dokumenta s ključnim informacijama za PRIIP Hrvatskoj agenciji za nadzor financijskih usluga

HRVATSKA AGENCIJA ZA NADZOR FINANCIJSKIH USLUGA

1885

Na temelju članka 12. stavka 2. Zakona o provedbi Uredbe (EU) br. 1286/2014 o dokumentima s ključnim informacijama za upakirane investicijske proizvode (»Narodne novine«, broj 112/18 i 123/23), Hrvatska agencija za nadzor financijskih usluga na sjednici Upravnog vijeća održanoj 9. listopada 2025. donosi

PRAVILNIK

O DOSTAVI DOKUMENTA S KLJUČNIM INFORMACIJAMA ZA PRIIP HRVATSKOJ AGENCIJI ZA NADZOR FINANCIJSKIH USLUGA

Uvodne odredbe

Članak 1.

(1) Ovim Pravilnikom pobliže se uređuju rokovi i način dostave dokumenta s ključnim informacijama za PRIIP.

(2) Ovaj Pravilnik ne primjenjuje se na:

– rokove i način dostave dokumenta s ključnim informacijama za PRIIP za investicijski osigurateljni proizvod, koji se dostavlja sukladno odredbama Pravilnika o izvještavanju o značajnim promjenama i izvještavanju na zahtjev Hrvatske agencije za nadzor financijskih usluga (»Narodne novine« 20/23)

– rokove i način dostave dokumenta s ključnim informacijama za PRIIP za UCITS fondove i AIF-ove s javnom ponudom, koji se dostavljaju u skladu sa propisima koji uređuju UCITS fondove i AIF-ove.

Definicije

Članak 2.

(1) Pojmovi koji se koriste u ovom Pravilniku imaju sljedeće značenje:

1. Zakon je Zakon o provedbi Uredbe (EU) br. 1286/2014 o dokumentima s ključnim informacijama za upakirane investicijske proizvode (»Narodne novine« 112/18, 123/23).

2. Hanfa je Hrvatska agencija za nadzor financijskih usluga.

3. Uredba (EU) br. 1286/2014 je Uredba (EU) br. 1286/2014 Europskog parlamenta i Vijeća od 26. studenoga 2014. o dokumentima s ključnim informacijama za upakirane investicijske proizvode za male ulagatelje i investicijske osigurateljne proizvode (PRIIP-ovi) (Tekst značajan za EGP).

(2) Ostali pojmovi upotrijebljeni u ovom Pravilniku imaju značenje kao u Zakonu i Uredbi (EU) br. 1286/2014.

Rokovi dostave dokumenta s ključnim informacijama za upakirane investicijske proizvode

Članak 3.

(1) Izdavatelj odnosno osoba koja u smislu članka 4. stavka 5. Uredbe (EU) br. 1286/2014 prodaje PRIIP na području Republike Hrvatske, dužna je o tome dostaviti obavijest Hanfi.

(2) Obavijest iz stavka 1. ovoga članka dostavlja prije nego što PRIIP postane dostupan malim ulagateljima u Republici Hrvatskoj.

Način dostave

Članak 4.

(1) Obavijest iz članka 3. ovoga Pravilnika dostavlja se na obrascu iz Priloga ovoga Pravilnika u skladu s tehničkim uputama koje se objavljuju na internetskoj stranici Hanfe, na hrvatskom ili engleskom jeziku.

(2) Kada se pismeno dostavlja elektroničkim putem, smatra se da je dostavljeno u trenutku kada je dokumentacija zabilježena na poslužitelju za primitak takve dokumentacije.

ZAVRŠNA ODREDBA

Stupanje na snagu

Članak 5.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-01/25-01/03
 Urbroj: 326-01-70-72-25-1

Zagreb, 9. listopada 2025.

Predsjednik
 Upravnog vijeća
 dr. sc. Ante Žigman, v. r.

Obrazac za obavijest o PRIP KID-u

![](/files/_web/sluzbeni-dio/2025/133420/images/7973.jpg)
### NN 129/2025 (15.10.2025.), Naredba o izmjeni Naredbe o smanjenju brojnog stanja pojedine vrste divljači

MINISTARSTVO POLJOPRIVREDE, ŠUMARSTVA I RIBARSTVA

1876

Na temelju članka 64. stavka 1. Zakona o lovstvu (»Narodne novine«, br. 99/18, 32/19, 32/20 i 127/24 – OUSRH), ministar poljoprivrede, šumarstva i ribarstva, donosi

NAREDBU

O IZMJENI NAREDBE O SMANJENJU BROJNOG STANJA POJEDINE VRSTE DIVLJAČI

Članak 1.

U Naredbi o smanjenju brojnog stanja pojedine vrste divljači (»Narodne novine«, br. 101/25 i 126/25) članak 2. mijenja se i glasi:

»(1) Naređuje se izlučenje svakog grla svinje divlje u lovištima obuhvaćenim zonom ograničenja III kako je zadnje određena važećim rješenjem o određivanju zona ograničenja i zaraženih zona zbog izbijanja afričke svinjske kuge u skladu s člankom 36. stavkom 5. Zakona o zdravlju životinja (»Narodne novine«, br. 152/22 i 154/22).

(2) Naređuje se izlučenje svakog grla svinje divlje u lovištima ustanovljenim na području Virovitičko-podravske, Požeško-slavonske, Brodsko-posavske i Osječko-baranjske županije bez obzira na zonu ograničenja.

(3) Naređuje se održavanje smanjenog brojnog stanja divljači svinja divlja na način:

– na 10 % matičnog fonda u onim lovištima gdje je lovnogospodarskim planom utvrđen planirani matični fond svinje divlje, neovisno radi li se o glavnoj ili sporednoj vrsti

– izlučenje svakog grla svinje divlje u lovištima gdje lovnogospodarskim planom svinja divlja nije utvrđena ili je utvrđena kao prolazna, povremena ili sezonska

– na 10 % matičnog fonda utvrđenog programom zaštite divljači na površinama iz članka 11. stavka 2. točke 4. Zakona o lovstvu te

– izlučenje svakog grla svinje divlje s površina izvan lovišta i s površina iz članka 11. stavka 2. točaka 2. i 3. te 5. – 8. Zakona o lovstvu.

(4) Smanjenje brojnog stanja iz stavka 3. ovoga članka ne primjenjuje se na ograđene dijelove lovišta namijenjenih za uzgoj ili intenzivni uzgoj, ako se svinje divlje drže u prostoru ograđenom dvostrukom ogradom na način da su potpuno izolirane i da im je onemogućen kontakt s drugim svinjama izvan ograde.

(5) Obustavlja se provedba propisa utvrđena lovnogospodarskim planovima u dijelu koji se odnose na smjernice gospodarenja svinjom divljom.

(6) Rok za izvršenje radnji iz stavka 1. ovoga članka je 1. studenoga 2025. godine.

(7) Rok za izvršenje radnji iz stavka 2. ovoga članka je 1. siječnja 2026. godine.«.

Članak 2.

Ova Naredba stupa na snagu prvoga dana od dana objave u »Narodnim novinama«.

Klasa: 323-03/25-01/8
 Urbroj: 525-10/609-25-12
 Zagreb, 10. listopada 2025.

Potpredsjednik Vlade
 i ministar
 David Vlajčić, v. r.
### NN 129/2025 (15.10.2025.), Odluka o visini poreznih stopa godišnjeg poreza na dohodak na području Grada Daruvara

Grad Daruvar

1886

Na temelju članka 19.a Zakona o porezu na dohodak (»Narodne novine«, broj 115/16, 106/18, 121/19, 32/20, 138/20, 151/22, 114/23 i 152/24) i članka 42. stavka 1. alineje 9. Statuta Grada Daruvara (»Službeni glasnik Grada Daruvara«, broj 1/21 i 2/25), Gradsko vijeće Grada Daruvara na sjednici održanoj 7. listopada 2025. godine donijelo je

ODLUKU

O VISINI POREZNIH STOPA GODIŠNJEG POREZA NA DOHODAK NA PODRUČJU GRADA DARUVARA

Članak 1.

Ovom Odlukom utvrđuje se visina poreznih stopa godišnjeg poreza na dohodak za porezne obveznike na području Grada Daruvara.

Članak 2.

Porezne stope iz članka 1. ove Odluke utvrđuju se kako slijedi:

– niža porezna stopa 21,00 %

– viša porezna stopa 30,00 %.

Članak 3.

Stupanjem na snagu ove Odluke prestaje važiti Odluka o visini poreznih stopa godišnjeg poreza na dohodak na području Grada Daruvara (»Narodne novine«, broj 145/2023, »Službeni glasnik Grada Daruvara«, broj 9/2023).

Članak 4.

Ova Odluka objavit će se u »Narodnim novinama« i »Službenom glasniku Grada Daruvara«, a stupa na snagu 1. siječnja 2026. godine.

Klasa: 410-11/25-01/02

Urbroj: 2103-3-01-05/1-25-1

Daruvar, 7. listopada 2025.

Predsjednik
 Tomislav Karaula, v. r.
### NN 129/2025 (15.10.2025.), Rješenje o razrješenju i imenovanju predsjednika i članova Hrvatskog povjerenstva za suradnju s Organizacijom Ujedinjenih naroda za prosvjetu, znanost i kulturu

VLADA REPUBLIKE HRVATSKE

1868

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.) i točke III. stavka 4. Odluke o osnivanju Hrvatskog povjerenstva za suradnju s Organizacijom ujedinjenih naroda za prosvjetu, znanost i kulturu (»Narodne novine«, broj 28/19.), Vlada Republike Hrvatske je na sjednici održanoj 9. listopada 2025. donijela

RJEŠENJE

O RAZRJEŠENJU I IMENOVANJU PREDSJEDNIKA I ČLANOVA HRVATSKOG POVJERENSTVA ZA SURADNJU S ORGANIZACIJOM UJEDINJENIH NARODA ZA PROSVJETU, ZNANOST I KULTURU

1. Razrješuje se akademik ZVONKO KUSIĆ dužnosti predsjednika Hrvatskog povjerenstva za suradnju s Organizacijom ujedinjenih naroda za prosvjetu, znanost i kulturu, zbog isteka mandata.

Razrješuju se dužnosti članovi Hrvatskog povjerenstva za suradnju s Organizacijom ujedinjenih naroda za prosvjetu, znanost i kulturu, zbog isteka mandata:

– dr. sc. JOSIP BELAMARIĆ

– dr. sc. DIJANA VICAN

– dr. sc. TVRTKO ZEBEC

– dr. sc. HRVOJE LISIČAR

– dr. sc. JAKA PRIMORAC

– dr. sc. SNJEŽANA PRIJIĆ-SAMARŽIJA

– dr. sc. ŽELJKO TANJIĆ

– dr. sc. IRIS GOLDNER LANG

– dr. sc. LIDIJA PETRIĆ

– dr. sc. FEĐA VUKIĆ

– akademik FRANO PARAĆ

– akademik MLADEN OBAD ŠĆITAROCI

– FRANO MATUŠIĆ

– dr. sc. DANKO BIONDIĆ

– dr. sc. BOJAN BALETIĆ.

2. Imenuje se akademik ZVONKO KUSIĆ predsjednikom Hrvatskog povjerenstva za suradnju s Organizacijom ujedinjenih naroda za prosvjetu, znanost i kulturu.

Za članove Hrvatskog povjerenstva za suradnju s Organizacijom ujedinjenih naroda za prosvjetu, znanost i kulturu, imenuju se:

– dr. sc. HRVOJE LISIČAR

– dr. sc. ALEKSANDRA UZELAC

– dr. sc. TVRTKO ZEBEC

– dr. sc. RADOSLAV BUŽANČIĆ

– dr. sc. MLADEN PEŠIĆ

– dr. sc. JOSIP FARIČIĆ

– dr. sc. ŽELJKO TANJIĆ

– dr. sc. ANAMARIJA MUSA

– dr. sc. IVICA PERVAN

– dr. sc. DARKO ETINGER

– FRANO MATUŠIĆ

– mr. sc. KARLA FABRIO ČUBRIĆ

– IRENA KRIŽ ŠELENDIĆ

– akademik FRANO PARAĆ

– akademik DAVOR MILIČIĆ.

Klasa: 080-02/25-03/113

Urbroj: 50301-15/28-25-2

Zagreb, 9. listopada 2025.

Predsjednik
 mr. sc. Andrej Plenković, v. r.
### NN 129/2025 (15.10.2025.), Rješenje o razrješenju zamjenika ravnatelja Hrvatske matice iseljenika

VLADA REPUBLIKE HRVATSKE

1856

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.), a u vezi sa člankom 8. stavkom 2. i člankom 7. stavkom 2. Zakona o Hrvatskoj matici iseljenika (»Narodne novine«, broj 94/18.) i članka 25. stavka 2. Statuta Hrvatske matice iseljenika, Vlada Republike Hrvatske je na sjednici održanoj 3. listopada 2025. donijela

RJEŠENJE

O RAZRJEŠENJU ZAMJENIKA RAVNATELJA HRVATSKE MATICE ISELJENIKA

Razrješuje se dr. sc. IVAN TEPEŠ dužnosti zamjenika ravnatelja Hrvatske matice iseljenika, s danom 17. listopada 2025., zbog isteka mandata.

Klasa: UP/I 080-02/25-02/112

Urbroj: 50301-15/28-25-2

Zagreb, 3. listopada 2025.

Predsjednik
 mr. sc. Andrej Plenković, v. r.
### NN 129/2025 (15.10.2025.), Rješenje o imenovanju zamjenice ravnatelja Hrvatske matice iseljenika

VLADA REPUBLIKE HRVATSKE

1857

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.), a u vezi sa člankom 8. stavkom 2. i člankom 7. stavkom 2. Zakona o Hrvatskoj matici iseljenika (»Narodne novine«, broj 94/18.) i članka 25. stavka 2. Statuta Hrvatske matice iseljenika, Vlada Republike Hrvatske je na sjednici održanoj 3. listopada 2025. donijela

RJEŠENJE

O IMENOVANJU ZAMJENICE RAVNATELJA HRVATSKE MATICE ISELJENIKA

Imenuje se IVANKA RORA zamjenicom ravnatelja Hrvatske matice iseljenika, s danom 18. listopada 2025.

Klasa: UP/I 080-02/25-01/210

Urbroj: 50301-15/28-25-2

Zagreb, 3. listopada 2025.

Predsjednik
 mr. sc. Andrej Plenković, v. r.
### NN 129/2025 (15.10.2025.), Rješenje o razrješenju i imenovanju predsjednice i dijela članova Povjerenstva Vlade Republike Hrvatske za osobe nestale u Domovinskom ratu

VLADA REPUBLIKE HRVATSKE

1869

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.) i članka 43. stavka 1. Zakona o osobama nestalim u Domovinskom ratu (»Narodne novine«, broj 70/19.), Vlada Republike Hrvatske je na sjednici održanoj 9. listopada 2025. donijela

RJEŠENJE

O RAZRJEŠENJU I IMENOVANJU PREDSJEDNICE I DIJELA ČLANOVA POVJERENSTVA VLADE REPUBLIKE HRVATSKE ZA OSOBE NESTALE U DOMOVINSKOM RATU

1. Razrješuje se IVONA PALTRINIERI dužnosti predsjednice Povjerenstva Vlade Republike Hrvatske za osobe nestale u Domovinskom ratu na koju je imenovana kao predstavnica Ministarstva hrvatskih branitelja.

Razrješuju se dužnosti članovi Povjerenstva Vlade Republike Hrvatske za osobe nestale u Domovinskom ratu:

– VEDRANA ŠIMUNDŽA NIKOLIĆ, na koju je imenovana kao predstavnica tijela državne uprave nadležnog za pravosuđe

– GORDAN ŽANIĆ, na koju je imenovan kao predstavnik tijela državne uprave nadležnog za zdravstvo

– DRAGO GOJAK, na koju je imenovan kao predstavnik Sigurnosno-obavještajne agencije

– NERA PATRLJ SERTIĆ, na koju je imenovana kao predstavnica Vojnesigurnosno-obavještajne agencije

– dr. sc. MILOVAN KUBAT, dr. med., na koju je imenovan kao predstavnik Medicinskog fakulteta u Zagrebu, Zavoda za sudsku medicinu i kriminalistiku

– JOSIP JELIĆ, dr. med., na koju je imenovan kao predstavnik Hrvatskoga Crvenog križa.

2. Imenuje se dr. sc. ANA FILKO, predstavnica Ministarstva hrvatskih branitelja, predsjednicom Povjerenstva Vlade Republike Hrvatske za osobe nestale u Domovinskom ratu.

Za članove Povjerenstva Vlade Republike Hrvatske za osobe nestale u Domovinskom ratu, imenuju se:

– MLADEN BRUČIĆ-MATIC, predstavnik tijela državne uprave nadležnog za pravosuđe

– IVANA PORTOLAN PAJIĆ, dr. med, predstavnica tijela državne uprave nadležnog za zdravstvo

– IVAN ODAK, predstavnik Sigurnosno-obavještajne agencije

– ZVONIMIR ROGIĆ, predstavnik Vojne sigurnosno-obavještajne agencije

– dr. sc. DAVOR MAYER, dr. med., predstavnik Medicinskog fakulteta u Zagrebu, Zavoda za sudsku medicinu i kriminalistiku

– MARINA PINJAGIĆ TELAK, predstavnica Hrvatskoga Crvenog križa.

Klasa: 080-02/25-03/117

Urbroj: 50301-15/07-25-2

Zagreb, 9. listopada 2025.

Predsjednik
 mr. sc. Andrej Plenković, v. r.
### NN 129/2025 (15.10.2025.), Rješenje o razrješenju predsjednika i imenovanju predsjednice Upravnog vijeća Opće bolnice Karlovac

VLADA REPUBLIKE HRVATSKE

1863

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.) i članka 83. stavka 6. Zakona o zdravstvenoj zaštiti (»Narodne novine«, br. 100/18., 125/19., 147/20., 119/22., 156/22., 33/23., 36/24. i 102/25.), Vlada Republike Hrvatske je na sjednici održanoj 3. listopada 2025. donijela

RJEŠENJE

O RAZRJEŠENJU PREDSJEDNIKA I IMENOVANJU PREDSJEDNICE UPRAVNOG VIJEĆA OPĆE BOLNICE KARLOVAC

1. Razrješuje se KRISTIJAN ČUJKO dužnosti predsjednika Upravnog vijeća Opće bolnice Karlovac, na osobni zahtjev.

2. Imenuje se IVANKA MAGDIĆ predsjednicom Upravnog vijeća Opće bolnice Karlovac.

Klasa: 080-02/25-03/110

Urbroj: 50301-15/28-25-3

Zagreb, 3. listopada 2025.

Predsjednik
 mr. sc. Andrej Plenković, v. r.
### NN 129/2025 (15.10.2025.), Rješenje o razrješenju i imenovanju predsjednika i člana Upravnog vijeća Opće bolnice i bolnice branitelja Domovinskog rata Ogulin

VLADA REPUBLIKE HRVATSKE

1862

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.) i članka 83. stavka 6. Zakona o zdravstvenoj zaštiti (»Narodne novine«, br. 100/18., 125/19., 147/20., 119/22., 156/22., 33/23., 36/24. i 102/25.), Vlada Republike Hrvatske je na sjednici održanoj 3. listopada 2025. donijela

RJEŠENJE

O RAZRJEŠENJU I IMENOVANJU PREDSJEDNIKA I ČLANA UPRAVNOG VIJEĆA OPĆE BOLNICE I BOLNICE BRANITELJA DOMOVINSKOG RATA OGULIN

1. Razrješuje se VJEKOSLAV BITUNJAC dužnosti predsjednika Upravnog vijeća Opće bolnice i bolnice branitelja Domovinskog rata Ogulin.

Razrješuje se DOMAGOJ MAGDIĆ dužnosti člana Upravnog vijeća Opće bolnice i bolnice branitelja Domovinskog rata Ogulin.

2. Imenuje se DAVIDE DUJMIĆ predsjednikom Upravnog vijeća Opće bolnice i bolnice branitelja Domovinskog rata Ogulin.

Imenuje se STIPO BARIŠIĆ članom Upravnog vijeća Opće bolnice i bolnice branitelja Domovinskog rata Ogulin.

Klasa: 080-02/25-03/115

Urbroj: 50301-15/28-25-2

Zagreb, 3. listopada 2025.

Predsjednik
 mr. sc. Andrej Plenković, v. r.
### NN 129/2025 (15.10.2025.), Rješenje o razrješenju i imenovanju članice Upravnog vijeća Lučke uprave Šibenik

VLADA REPUBLIKE HRVATSKE

1866

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.) i članka 93. stavaka 1. i 2. Zakona o pomorskom dobru i morskim lukama (»Narodne novine«, broj 83/23.), Vlada Republike Hrvatske je na sjednici održanoj 9. listopada 2025. donijela

RJEŠENJE

O RAZRJEŠENJU I IMENOVANJU ČLANICE UPRAVNOG VIJEĆA LUČKE UPRAVE ŠIBENIK

1. Razrješuje se MELITA ŠTRBIĆ dužnosti članice Upravnog vijeća Lučke uprave Šibenik.

2. Imenuje se IVANA BAJIĆ članicom Upravnog vijeća Lučke uprave Šibenik.

Klasa: 080-02/25-03/116

Urbroj: 50301-15/28-25-2

Zagreb, 9. listopada 2025.

Predsjednik
 mr. sc. Andrej Plenković, v. r.
### NN 129/2025 (15.10.2025.), Rješenje o razrješenju i imenovanju članice Upravnog odbora Hrvatske agencije za malo gospodarstvo, inovacije i investicije

VLADA REPUBLIKE HRVATSKE

1860

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.) i članka 17. stavka 2. Zakona o poticanju razvoja malog gospodarstva (»Narodne novine«, br. 29/02., 63/07., 53/12., 56/13. i 121/16.), a u vezi sa člankom 11. stavkom 3. Statuta Hrvatske agencije za malo gospodarstvo, inovacije i investicije (»Narodne novine«, br. 107/14., 72/15., 116/15., 97/17. i 29/21.), Vlada Republike Hrvatske je na sjednici održanoj 3. listopada 2025. donijela

RJEŠENJE

O RAZRJEŠENJU I IMENOVANJU ČLANICE UPRAVNOG ODBORA HRVATSKE AGENCIJE ZA MALO GOSPODARSTVO, INOVACIJE I INVESTICIJE

1. Razrješuje se mr. sc. MARINA GOSTREC dužnosti članice Upravnog odbora Hrvatske agencije za malo gospodarstvo, inovacije i investicije, na koju je imenovana na prijedlog ministra nadležnog za poljoprivredu.

2. Imenuje se DUŠKA MIA FRANIĆ članicom Upravnog odbora Hrvatske agencije za malo gospodarstvo, inovacije i investicije, na prijedlog ministra nadležnog za poljoprivredu.

Klasa: 080-02/25-03/101

Urbroj: 50301-15/28-25-03

Zagreb, 3. listopada 2025.

Predsjednik
 mr. sc. Andrej Plenković, v. r.
### NN 129/2025 (15.10.2025.), Rješenje o razrješenju pomoćnice ravnatelja Hrvatskog zavoda za mirovinsko osiguranje

VLADA REPUBLIKE HRVATSKE

1865

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.), članka 144. stavka 4. Zakona o mirovinskom osiguranju (»Narodne novine«, broj 96/25.) i članka 46. podstavka 1. Statuta Hrvatskog zavoda za mirovinsko osiguranje (»Narodne novine«, br. 28/14., 24/15., 73/19., 147/20. i 96/25.), Vlada Republike Hrvatske je na sjednici održanoj 9. listopada 2025. donijela

RJEŠENJE

O RAZRJEŠENJU POMOĆNICE RAVNATELJA HRVATSKOG ZAVODA ZA MIROVINSKO OSIGURANJE

Razrješuje se SUZANA FILIPOVIĆ dužnosti pomoćnice ravnatelja Hrvatskog zavoda za mirovinsko osiguranje, za ostvarivanje prava iz mirovinskog osiguranja, doplatka za djecu i nacionalne naknade za starije osobe, na osobni zahtjev.

Klasa: UP/I 080-02/25-02/113

Urbroj: 50301-15/28-25-2

Zagreb, 9. listopada 2025.

Predsjednik
 mr. sc. Andrej Plenković, v. r.
### NN 129/2025 (15.10.2025.), Rješenje o imenovanju ravnateljice Uprave za organizaciju pravosuđa u Ministarstvu pravosuđa, uprave i digitalne transformacije

VLADA REPUBLIKE HRVATSKE

1861

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.), članka 46. stavka 2. Zakona o sustavu državne uprave (»Narodne novine«, br. 66/19. i 155/23.) i članka 50. stavka 1., a u vezi sa člankom 160. stavkom 3. Zakona o državnim službenicima (»Narodne novine«, br. 155/23. i 85/24.), Vlada Republike Hrvatske je na sjednici održanoj 3. listopada 2025. donijela

RJEŠENJE

O IMENOVANJU RAVNATELJICE UPRAVE ZA ORGANIZACIJU PRAVOSUĐA U MINISTARSTVU PRAVOSUĐA, UPRAVE I DIGITALNE TRANSFORMACIJE

Imenuje se ANITA KOŽUL ERGARAC ravnateljicom Uprave za organizaciju pravosuđa u Ministarstvu pravosuđa, uprave i digitalne transformacije, na razdoblje od četiri godine.

Klasa: UP/I 080-02/25-01/217

Urbroj: 50301-15/07-25-2

Zagreb, 3. listopada 2025.

Predsjednik
 mr. sc. Andrej Plenković, v. r.
### NN 129/2025 (15.10.2025.), Rješenje o imenovanju državnog tajnika u Ministarstvu demografije i useljeništva

VLADA REPUBLIKE HRVATSKE

1864

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.) i članka 46. stavka 1. Zakona o sustavu državne uprave (»Narodne novine«, br. 66/19. i 155/23.), Vlada Republike Hrvatske je na sjednici održanoj 3. listopada 2025. donijela

RJEŠENJE

O IMENOVANJU DRŽAVNOG TAJNIKA U MINISTARSTVU DEMOGRAFIJE I USELJENIŠTVA

Imenuje se MLADEN BARAĆ državnim tajnikom u Ministarstvu demografije i useljeništva.

Klasa: 080-02/25-01/83

Urbroj: 50301-15/28-25-1

Zagreb, 3. listopada 2025.

Predsjednik
 mr. sc. Andrej Plenković, v. r.
### NN 129/2025 (15.10.2025.), Rješenje o razrješenju i imenovanju supredsjedatelja Zajedničkog povjerenstva za gospodarsku suradnju između Vlade Republike Hrvatske i Vlade Ukrajine

VLADA REPUBLIKE HRVATSKE

1859

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.) i članka 4. stavka 1. Ugovora između Vlade Republike Hrvatske i Vlade Ukrajine o gospodarskoj suradnji (»Narodne novine – Međunarodni ugovori«, broj 5/13.), Vlada Republike Hrvatske je na sjednici održanoj 3. listopada 2025. donijela

RJEŠENJE

O RAZRJEŠENJU I IMENOVANJU SUPREDSJEDATELJA ZAJEDNIČKOG POVJERENSTVA ZA GOSPODARSKU SURADNJU IZMEĐU VLADE REPUBLIKE HRVATSKE I VLADE UKRAJINE

1. Razrješuje se dr. sc. TOMISLAV ĆORIĆ dužnosti supredsjedatelja Zajedničkog povjerenstva za gospodarsku suradnju između Vlade Republike Hrvatske i Vlade Ukrajine.

2. Imenuje se ANTE ŠUŠNJAR, ministar gospodarstva, supredsjedateljem Zajedničkog povjerenstva za gospodarsku suradnju između Vlade Republike Hrvatske i Vlade Ukrajine.

Klasa: 080-02/25-03/114

Urbroj: 50301-15/07-25-2

Zagreb, 3. listopada 2025.

Predsjednik
 mr. sc. Andrej Plenković, v. r.
### NN 129/2025 (15.10.2025.), Odluka o izmjeni Odluke o pravilima rada sustava TARGET-HR

Hrvatska narodna banka

1880

Na temelju članka 155. Zakona o platnom prometu (»Narodne novine«, br. 66/2018., 114/2022. i 136/2024.) i članka 104. stavka 1. točke 6. Zakona o Hrvatskoj narodnoj banci (»Narodne novine«, br. 75/2008., 54/2013. i 47/2020.) Savjet Hrvatske narodne banke donosi

ODLUKU

O IZMJENI ODLUKE O PRAVILIMA RADA SUSTAVA TARGET-HR

U Odluci o pravilima rada sustava TARGET-HR (»Narodne novine«, br. 115/2022., 133/2022., 135/2023., 128/2024. i 118/2025.) Dodatak IX. »Subjekti prihvatljivi za unutardnevni kredit« mijenja se i glasi:

»Hrvatska narodna banka odobrava unutardnevni kredit subjektima iz članka 45. stavka 1. iz dijela II. Odluke o pravilima rada sustava TARGET-HR koji su prihvatljive druge ugovorne strane za operacije monetarne politike Eurosustava koje provodi Hrvatska narodna banka i subjektima iz članka 45. stavka 2. točke d) iz istog dijela Odluke koji je CCP, a nije ujedno subjekt iz stavka 1. istog članka.«.

Ova Odluka objavljuje se u »Narodnim novinama« i stupa na snagu prvoga dana od dana objave.

O. br. 495-2888-090/10-25/BV

Zagreb, 13. listopada 2025.

Predsjednik Savjeta
 Hrvatske narodne banke
 Guverner
 Boris Vujčić, v. r.
### NN 129/2025 (15.10.2025.), Odluka o prostornom i vremenskom ograničenju obavljanja gospodarskog ribolova na moru okružujućom mrežom plivaricom – srdelarom

MINISTARSTVO POLJOPRIVREDE, ŠUMARSTVA I RIBARSTVA

1877

Na temelju članka 12. stavka 5., a u vezi s člankom 12. stavkom 1. točkom 1. Zakona o morskom ribarstvu (»Narodne novine«, br. 62/17., 130/17., 14/19., 30/23. i 14/24.) ministar poljoprivrede, šumarstva i ribarstva donosi

ODLUKU

O PROSTORNOM I VREMENSKOM OGRANIČENJU OBAVLJANJA GOSPODARSKOG RIBOLOVA NA MORU OKRUŽUJUĆOM MREŽOM PLIVARICOM – SRDELAROM

I.

Ovom Odlukom određuje se zabrana obavljanja gospodarskog ribolova na moru okružujućom mrežom plivaricom – srdelarom u sljedećim dijelovima ribolovnog mora:

1. Zapadna obala Istre: sjeverno od crte koja ide od Rta Križ na zapad

2. Istočna obala Istre: unutar ravne crte koja spaja Rt Crna Punta i Rt Marlera

3. Valunska Vala: unutar ravne crte koja spaja Rt Kobilj i Rt Pernat

4. Unutar područja omeđenog: Rt Radovan (o. Ilovik) – o. Kamenjak – SZ rt o. Premuda – o. Masarine – Rt Veli rat (Dugi otok) – istočnom obalom Dugog otoka – istočnom granicom PP Telašćica i NP Kornati – λ15° 22,27' Φ43° 47,26' – λ15° 24' Φ43° 48,55' – JI rt o. Žut – SZ rt o. Žut – o. Lavdara Mala – JI rt Lavdara – sjeverni rt o. Lavdara – Rt Parda (o. Veli Iž) – Rt Poljšinjac – Južni Rt (o. Zverinac) – Rt Zmorašnji – južni rt o. Vela Tramerka – sjeverni rt o. Vela Tramerka – Rt Benuš (o. Ist) – Rt Kok – Rt Mavrova (o. Silba) – Rt Samotvorac – Rt Radovan (o. Ilovik)

5. Unutar područja omeđenog: Rt Pelegrin (o. Hvar) – Rt Tatinja – Dugi rt (o. Brač) – Rt Kobila – Rt Pelegrin (o. Hvar).

II.

Područja iz točke I. podtočaka 1. do 5. ove Odluke prikazana su na karti u Prilogu 1. ove Odluke.

III.

Ova Odluka stupa na snagu prvoga dana od dana objave u »Narodnim novinama«, a prestaje važiti 15. studenoga 2025. u 12:00 sati.

Klasa: 011-01/25-01/48
 Urbroj: 525-12/717-25-1
 Zagreb, 10. listopada 2025.

Potpredsjednik Vlade
 i ministar
 David Vlajčić, v. r.

PRILOG 1.

![](/files/_web/sluzbeni-dio/2025/133420/images/6248.jpg)
### NN 129/2025 (15.10.2025.), Odluka o imenovanju zamjenice predsjednika Ustavnog suda Republike Hrvatske

USTAVNI SUD REPUBLIKE HRVATSKE

1879

Na temelju članka 11. točke 1. Poslovnika Ustavnog suda Republike Hrvatske (»Narodne novine« broj 83/14. – pročišćeni tekst i 2/15.), Ustavni sud Republike Hrvatske u sastavu Miroslav Šeparović, predsjednik te suci Mato Arlović, Dražen Bošnjaković, Ante Galić, Maša Marochini Zrinski, Rajko Mlinarić, Frane Staničić i Miroslav Šumanović, na sjednici održanoj 30. rujna 2025., donio je

ODLUKU

O IMENOVANJU ZAMJENICE PREDSJEDNIKA USTAVNOG SUDA REPUBLIKE HRVATSKE

I.

Za zamjenicu predsjednika Ustavnog suda Republike Hrvatske imenovana je dr. sc. Maša Marochini Zrinski.

II.

Mandat zamjenice predsjednika Ustavnog suda Republike Hrvatske traje dvije godine, a počinje teći istekom sudačkog mandata zamjeniku predsjednika Ustavnog suda Republike Hrvatske dr. sc. Mati Arloviću.

III.

Ova odluka objavit će se u »Narodnim novinama«.

Broj: SuT-A-15/2025

Zagreb, 30. rujna 2025.

Predsjednik
 dr. sc. Miroslav Šeparović, v. r.
### NN 129/2025 (15.10.2025.), Odluka o izboru predsjednika Ustavnog suda Republike Hrvatske

Ustavni sud Republike Hrvatske

1878

Na temelju članka 122. stavka 3. Ustava Republike Hrvatske (»Narodne novine« broj 56/90., 135/97., 113/00., 28/01., 76/10. i 5/14.), članka 15. Ustavnog zakona o Ustavnom sudu Republike Hrvatske (»Narodne novine« broj 99/99., 29/02. i 49/02. – pročišćeni tekst) te članka 10. točke 2. i članka 12. stavka 1. Poslovnika Ustavnog suda Republike Hrvatske (»Narodne novine« broj 83/14. – pročišćeni tekst i 2/15.), Ustavni sud Republike Hrvatske u sastavu Miroslav Šeparović, predsjednik, te suci Mato Arlović, Dražen Bošnjaković, Ante Galić, Maša Marochini Zrinski, Rajko Mlinarić, Frane Staničić i Miroslav Šumanović, na sjednici održanoj 30. rujna 2025., donio je

ODLUKU

O IZBORU PREDSJEDNIKA USTAVNOG SUDA REPUBLIKE HRVATSKE

I.

Za predsjednika Ustavnog suda Republike Hrvatske izabran je dr. sc. Frane Staničić.

II.

Mandat predsjednika Ustavnog suda Republike Hrvatske traje četiri godine, a počinje teći od 13. listopada 2025.

III.

Ova odluka objavit će se u »Narodnim novinama«.

Broj: SuT-A-14/2025

Zagreb, 30. rujna 2025.

Predsjednik
 dr. sc. Miroslav Šeparović, v. r.
### NN 129/2025 (15.10.2025.), Naredba o prestanku važenja Naredbe o mjerama sprječavanja pojave i ranog otkrivanja slinavke i šapa i kuge malih preživača u Republici Hrvatskoj

MINISTARSTVO POLJOPRIVREDE, ŠUMARSTVA I RIBARSTVA

1875

Na temelju članka 7. stavka 6. Zakona o zdravlju životinja (»Narodne novine«, br. 152/22 i 154/22), ministar poljoprivrede, šumarstva i ribarstva donosi

NAREDBU

O PRESTANKU VAŽENJA NAREDBE O MJERAMA SPRJEČAVANJA POJAVE I RANOG OTKRIVANJA SLINAVKE I ŠAPA I KUGE MALIH PREŽIVAČA U REPUBLICI HRVATSKOJ

Članak 1.

Danom stupanja na snagu ove Naredbe prestaje važiti Naredba o mjerama sprječavanja pojave i ranog otkrivanja slinavke i šapa te kuge malih preživača u Republici Hrvatskoj (»Narodne novine«, broj 86/25).

Članak 2.

Ova Naredba stupa na snagu prvoga dana od dana objave u »Narodnim novinama«.

Klasa: 011-01/25-01/26

Urbroj: 525-09/564-25-35

Zagreb, 3. listopada 2025.

Potpredsjednik Vlade
 i ministar
 David Vlajčić, v. r.
### NN 130/2025 (17.10.2025.), Indeks proizvođačkih cijena industrijskih proizvoda na domaćem tržištu u rujnu 2025.

Državni zavod za statistiku

1899

Državni zavod za statistiku objavljuje

INDEKS

PROIZVOĐAČKIH CIJENA INDUSTRIJSKIH PROIZVODA NA DOMAĆEM TRŽIŠTU
 U RUJNU 2025.

Indeks proizvođačkih cijena industrijskih proizvoda na domaćem tržištu u rujnu 2025. u odnosu na kolovoz 2025. iznosi 100,3.

Klasa: 954-01/25-01/01
 Urbroj: 555-01-05-03-02-25-20
 Zagreb, 10. listopada 2025.

Glavna ravnateljica
 Lidija Brković, v. r.
### NN 130/2025 (17.10.2025.), Indeks potrošačkih cijena u rujnu 2025.

DRŽAVNI ZAVOD ZA STATISTIKU

1900

Državni zavod za statistiku objavljuje

INDEKS

POTROŠAČKIH CIJENA U RUJNU 2025.

Indeks potrošačkih cijena u rujnu 2025. u odnosu na kolovoz 2025. iznosi 100,4.

Klasa: 956-03/25-01/3
 Urbroj: 555-01-04-06-01-25-20
 Zagreb, 15. listopada 2025.

Glavna ravnateljica
 Lidija Brković, v. r.
### NN 130/2025 (17.10.2025.), Odluka o dodjeli odlikovanja Reda hrvatskog pletera Stanislavu (Milutin) Štambuku

PREDSJEDNIK REPUBLIKE HRVATSKE

1892

Na temelju odredbe članka 98. stavka 1. podstavka 5. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 05/14 – Odluka Ustavnog suda Republike Hrvatske) i odredbe članka 2., 3. i 21. Zakona o odlikovanjima i priznanjima Republike Hrvatske (»Narodne novine«, broj 20/95, 57/06, 141/06 i 118/19), a na prijedlog Državnog povjereništva za odlikovanja i priznanja Republike Hrvatske, donosim

ODLUKU

O DODJELI ODLIKOVANJA

Redom hrvatskog pletera, za iznimne zasluge u razvoju mediteranskih poljoprivrednih kultura, te osobiti doprinos promociji hrvatskog maslinarstva, odlikuje se

STANISLAV (Milutin) ŠTAMBUK.

Klasa: 060-03/25-17/12
 Urbroj: 71-05-01/4-25-01
 Zagreb, 26. rujna 2025.

Predsjednik
 Republike Hrvatske
 Zoran Milanović, v. r.
### NN 130/2025 (17.10.2025.), Odluka o dodjeli odlikovanja Reda Danice hrvatske s likom Franje Bučara Jurici (Mate) Gizdiću

PREDSJEDNIK REPUBLIKE HRVATSKE

1891

Na temelju odredbe članka 98. stavka 1. podstavka 5. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 05/14 – Odluka Ustavnog suda Republike Hrvatske) i odredbe članka 2., 3. i 18. Zakona o odlikovanjima i priznanjima Republike Hrvatske (»Narodne novine«, broj 20/95, 57/06, 141/06 i 118/19), a na prijedlog Državnog povjereništva za odlikovanja i priznanja Republike Hrvatske donosim

ODLUKU

O DODJELI ODLIKOVANJA

Redom Danice hrvatske s likom Franje Bučara, za dugogodišnji predani publicistički rad na području nacionalne sportske povijesti, te osobiti doprinos istraživanju modernog hrvatskog olimpizma, odlikuje se

JURICA (Mate) GIZDIĆ.

Klasa: 060-03/25-14/10
 Urbroj: 71-05-01/4-25-01
 Zagreb, 26. rujna 2025.

Predsjednik
 Republike Hrvatske
 Zoran Milanović, v. r.
### NN 130/2025 (17.10.2025.), Odluka o dodjeli odlikovanja Reda Danice hrvatske s likom Franje Bučara Slobodanu (Stjepan) Jurkoviću

PREDSJEDNIK REPUBLIKE HRVATSKE

1890

Na temelju odredbe članka 98. stavka 1. podstavka 5. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 05/14 – Odluka Ustavnog suda Republike Hrvatske) i odredbe članka 2., 3. i 18. Zakona o odlikovanjima i priznanjima Republike Hrvatske (»Narodne novine«, broj 20/95, 57/06, 141/06 i 118/19), a na prijedlog Državnog povjereništva za odlikovanja i priznanja Republike Hrvatske donosim

ODLUKU

O DODJELI ODLIKOVANJA

Redom Danice hrvatske s likom Franje Bučara, za dugogodišnji predani trenerski rad na području hrvatskog ženskog košarkaškog sporta, te osobiti doprinos ostvarenju vrhunskih rezultata na nacionalnim i međunarodnim natjecanjima, odlikuje se

SLOBODAN (Stjepan) JURKOVIĆ.

Klasa: 060-03/25-14/09
 Urbroj: 71-05-01/4-25-01
 Zagreb, 26. rujna 2025.

Predsjednik
 Republike Hrvatske
 Zoran Milanović, v. r.
### NN 130/2025 (17.10.2025.), Odluka o davanju prava priređivanja igara klađenja

VLADA REPUBLIKE HRVATSKE

1894

Na temelju članka 23. stavka 3. Zakona o igrama na sreću (»Narodne novine«, br. 87/09., 35/13., 158/13., 41/14., 143/14., 114/22. i 72/25.), Vlada Republike Hrvatske je na sjednici održanoj 16. listopada 2025. donijela

ODLUKU

O DAVANJU PRAVA PRIREĐIVANJA IGARA KLAĐENJA

I.

Daje se pravo priređivanja igara klađenja, u trajanju od 15 godina računajući od dana potpisivanja ugovora o pravu priređivanja igara na sreću, sljedećim trgovačkim društvima:

1. FAVORIT SPORTSKA KLADIONICA d.o.o., Zagreb, Draškovićeva ulica 45, OIB: 78977247105

2. GERMANIA SPORT d.o.o., Zagreb, Radnička cesta 34A, OIB: 75632766837

3. HATTRICK-PSK d.o.o., Dugopolje, Ulica svetog Leopolda Mandića 14, OIB: 92265244213

4. SRETNA KOMBINACIJA d.o.o., Zagreb, Draškovićeva ulica 45, OIB: 21853452247

5. SUPER SPORT d.o.o., Zagreb, Krčka ulica 18D, OIB: 48471634697

6. SUPERBET BETTING AND GAMING d.o.o., Zagreb, Kuzminečka ulica 10, OIB: 69115349952.

II.

Ugovore s trgovačkim društvima iz točke I. ove Odluke u kojima će se detaljno regulirati prava i obveze ugovornih strana sklopit će potpredsjednik Vlade Republike Hrvatske i ministar financija.

III.

Za pravo priređivanja igara klađenja trgovačka društva iz točke I. ove Odluke dužna su plaćati godišnju naknadu sukladno propisu kojim se uređuje priređivanje igara na sreću.

Za godinu u kojoj je dano pravo priređivanja igara klađenja godišnja naknada plaća se razmjerno broju mjeseci trajanja prava u toj godini i plaća se s danom potpisivanja Ugovora iz točke II. ove Odluke na sljedeći način:

a) trgovačka društva iz točke I. podtočke 1., 2., 3. i 5. ove Odluke, dužna su uplatiti godišnju naknadu u iznosu od 100.000,00 eura

b) trgovačka društva iz točke I. podtočke 4. i 6. ove Odluke, dužna su uplatiti godišnju naknadu u iznosu od 33.333,33 eura.

IV.

Trgovačka društva iz točke I. ove Odluke bit će pozvana na potpisivanje ugovora o pravu priređivanja igara klađenja u roku od 60 dana od dana donošenja ove Odluke.

V.

Trgovačkom društvu iz točke I. ove Odluke koje ne ispunjava obveze preuzete ugovorom o pravu priređivanja igara klađenja ili kod kojeg se utvrdi nastup neke od drugih zakonskih okolnosti koje su uvjet za oduzimanje prava priređivanja igara na sreću, Vlada Republike Hrvatske može odlukom oduzeti stečeno pravo priređivanja igara klađenja.

VI.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/25-04/438

Urbroj: 50301-05/16-25-3

Zagreb, 16. listopada 2025.

Predsjednik
 mr. sc. Andrej Plenković, v. r.
### NN 130/2025 (17.10.2025.), Odluka o prodajnim objektima koji obavljaju djelatnost trgovine na malo za određene proizvode na dan blagdana 1. studenoga 2025. - Svi sveti

VLADA REPUBLIKE HRVATSKE

1895

Na temelju članka 57. stavka 3. Zakona o trgovini (»Narodne novine«, br. 87/08., 96/08., 116/08., 76/09. – Odluka Ustavnog suda Republike Hrvatske, 114/11., 68/13., 30/14., 32/19., 98/19., 32/20. i 33/23.), a u vezi s člankom 1. stavkom 1. podstavkom 10. Zakona o blagdanima, spomendanima i neradnim danima u Republici Hrvat­skoj (»Narodne novine«, br. 110/19. i 72/25.), Vlada Republike Hrvat­ske je na sjednici održanoj 16. listopada 2025. donijela

ODLUKU

O PRODAJNIM OBJEKTIMA KOJI OBAVLJAJU DJELATNOST TRGOVINE NA MALO ZA ODREĐENE PROIZVODE NA DAN BLAGDANA 1. STUDENOGA 2025. – SVI SVETI

I.

Određuju se prodajni objekti koji obavljaju djelatnost trgovine na malo za određene proizvode na dan blagdana 1. studenoga 2025. – Svi sveti, a u pogledu opskrbe potrošača sukladno zakonu kojim se uređuju blagdani, spomendani i neradni dani u Republici Hrvatskoj.

II.

Prodajni objekti koji obavljaju djelatnost trgovine na malo za određene proizvode iz točke I. ove Odluke su specijalizirane prodavaonice i oblici prodaje izvan prodavaonica.

III.

Određeni proizvodi iz točke I. ove Odluke su:

– cvijeće

– cvjetni aranžmani (buketi)

– vijenci

– svijeće i lampaši

– povezani prigodni proizvodi vezano uz blagdan iz točke I. ove Odluke.

IV.

Ova Odluka stupa na snagu prvoga dana od dana objave u »Narodnim novinama«.

Klasa: 022-03/25-04/433
 Urbroj: 50301-05/31-25-4
 Zagreb, 16. listopada 2025.

Predsjednik
 mr. sc. Andrej Plenković, v. r.
### NN 130/2025 (17.10.2025.), Odluka o sudjelovanju Republike Hrvatske u općem povećanju kapitala Inter-američke investicijske korporacije

VLADA REPUBLIKE HRVATSKE

1896

Na temelju članka 8. Zakona o prihvaćanju članstva Republike Hrvatske u Inter-američkoj banci za razvoj (»Narodne novine«, broj 94/93.) i članka II. odjeljka 5. Ugovora o osnivanju Inter-američke investicijske korporacije (»Narodne novine – Međunarodni ugovori«, broj 1/19.), Vlada Republike Hrvatske je na sjednici održanoj 16. listopada 2025. donijela

ODLUKU

O SUDJELOVANJU REPUBLIKE HRVATSKE U OPĆEM POVEĆANJU KAPITALA INTER-AMERIČKE INVESTICIJSKE KORPORACIJE

I.

Prihvaća se sudjelovanje Republike Hrvatske u općem povećanju kapitala Inter-američke investicijske korporacije (u daljnjem tekstu: IIC) na temelju IIC rezolucije usvojene 10. ožujka 2024.: »Rezolucija CII/AG-5/24 – Nova vizija i poslovni model za Inter-američku investicijsku korporaciju: Prijedlog kapitalizacije i plan provedbe«.

Opće povećanje kapitala IIC-a iznosi 3,5 milijardi USD.

II.

Republika Hrvatska će izvršiti upis 18 dionica u sklopu općeg povećanja kapitala IIC-a, čime nastaje izravna financijska obveza za Republiku Hrvatsku u iznosu od 378.000,00 USD.

III.

Republika Hrvatska će izvršiti upis dionica u sklopu općeg povećanja kapitala IIC-a u sedam godišnjih rata, s datumom efektivnosti 30. studeni, počevši od 2025. i zaključno s 2031. godinom.

Za Republiku Hrvatsku godišnja rata općeg povećanje kapitala iznosi 54.000,00 USD.

IV.

Sredstva potrebna za podmirenje obveze na temelju općeg povećanja kapitala IIC-a iz točke II. ove Odluke osigurana su u Državnom proračunu Republike Hrvatske za 2025. godinu i projekcijama za 2026. i 2027. godinu (»Narodne novine«, broj 149/24.) na pozicijama Ministarstva financija, dok će se sredstva za naredne godine planirati prilikom izrade financijskih planova Ministarstva financija.

V.

Zadužuje se Ministarstvo financija da, u ime i za račun Republike Hrvatske, izvrši obveze iz točaka III. i IV. ove Odluke.

VI.

Ovlašćuje se potpredsjednik Vlade Republike Hrvatske i ministar financija i guverner Republike Hrvatske u IIC-u da, u odgovarajućem obliku, dostavi IIC-u sve potrebne dokumente za sudjelovanje Republike Hrvatske u općem povećanju kapitala IIC-a.

VII.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/25-04/439

Urbroj: 50301-05/16-25-3

Zagreb, 16. listopada 2025.

Predsjednik
 mr. sc. Andrej Plenković, v. r.
### NN 130/2025 (17.10.2025.), Uredba o izmjeni i dopuni Uredbe o Tarifi upravnih pristojbi

Vlada Republike Hrvatske

1893

Na temelju članka 1. stavka 3. Zakona o upravnim pristojbama (»Narodne novine«, br. 115/16. i 114/22.), Vlada Republike Hrvatske je na sjednici održanoj 16. listopada 2025. donijela

UREDBU

O IZMJENI I DOPUNI UREDBE O TARIFI UPRAVNIH PRISTOJBI

Članak 1.

U Uredbi o Tarifi upravnih pristojbi (»Narodne novine«, broj 156/22.), u Prilogu I. u Tarifnom broju 3. ispred riječi: »Pristojba« dodaje se oznaka točke: »1.«.

Iza točke 1. dodaje se točka 2. koja glasi:

»2. Pristojba po ovom tarifnom broju ne plaća se ako se žalba podnosi protiv poreznog rješenja.«.

Članak 2.

Tarifni broj 30. mijenja se i glasi:

»Za žalbu na odluku o odbijanju, poništenju ili ukidanju vize ili na odluku o odbijanju produljenja i/ili trajanja boravka odobrenog na temelju vize – 130,00 eura.«.

Članak 3.

Ova Uredba stupa na snagu osmoga dana od dana objave u »Narodnim novinama«.

Klasa: 022-03/25-03/60

Urbroj: 50301-05/16-25-6

Zagreb, 16. listopada 2025.

Predsjednik
 mr. sc. Andrej Plenković, v. r.
### NN 131/2025 (22.10.2025.), Odluka o imenovanju sutkinje Općinskog suda u Pazinu

DRŽAVNO SUDBENO VIJEĆE

1916

Na temelju članka 55. stavak 6. Zakona o Državnom sudbenom vijeću (»Narodne novine«, broj 116/10, 57/11, 130/11, 13/13, 28/13, 82/15, 67/18, 126/19, 80/20, 16/23 i 155/23 – u daljnjem dijelu teksta – ZDSV) Državno sudbeno vijeće (dalje u tekstu Vijeće), sastavljeno od Darka Milkovića, predsjednika Vijeća te Eveline Čolović Tomić, Antuna Dominka, Gorana Goluže, Mišela Jakšića, Marine Paulić, Ivone Rupić, Lidije Vidjak i prof. dr. sc. Maria Vinkovića članova Vijeća, na 45. sjednici, održanoj 12. lipnja 2025., donijelo je

ODLUKU

Za sutkinju Općinskog suda u Pazinu imenuje se SNJEŽANA KRNJUS URBAC, viša sudska savjetnica u Općinskom sudu u Pazinu.

Klasa: 711-01/24-01/14
 Urbroj: 453-01/04-25-18
 Zagreb, 20. lipnja 2025.

Predsjednik
 Državnog sudbenog vijeća
 Darko Milković, v. r.
### NN 131/2025 (22.10.2025.), Odluka o imenovanju suca Općinskog suda u Osijeku

DRŽAVNO SUDBENO VIJEĆE

1913

Na temelju članka 56. i 56.a Zakona o Državnom sudbenom vijeću (»Narodne novine«, broj 116/10, 57/11, 130/11, 13/13 – Odluka Ustavnog suda Republike Hrvatske broj U-I-5991/2012, 28/13, 82/15, 67/18, 126/19, 80/22, 16/23, 83/23 i 155/23 – dalje u tekstu ZDSV) Državno sudbeno vijeće (dalje u tekstu Vijeće), sastavljeno od Darka Milkovića, predsjednika Vijeća, te prof. dr. sc. Marka Baretića, Eveline Čolović Tomić, Gorana Goluže, Marine Paulić, Ivone Rupić, Lidije Vidjak, prof. dr. sc. Maria Vinkovića, članova Vijeća, na 45. sjednici, održanoj 12. lipnja 2025., donijelo je

ODLUKU

Za suce Općinskog suda u Osijeku imenuju se ALMA MEHMEDOVIĆ i MARIJAN ŠAKOTA.

Klasa: 711-01/24-01/19
 Urbroj: 453-01/03-25-26
 Zagreb, 12. lipnja 2025.

Predsjednik
 Darko Milković, v. r.
### NN 131/2025 (22.10.2025.), Odluka o imenovanju sutkinje Općinskog suda u Slavonskom Brodu i sutkinje Općinskog suda u Slavonskom Brodu, Stalna služba u Novoj Gradiški

DRŽAVNO SUDBENO VIJEĆE

1917

Na temelju članka 55. stavak 8. i 9. Zakona o Državnom sudbenom vijeću (»Narodne novine«, broj 116/10, 57/11, 130/11, 13/13, 28/13, 82/15, 67/18, 126/19, 80/20 i 16/23, 88/23 i 155/23 – u daljnjem dijelu teksta – ZDSV) Državno sudbeno vijeće (dalje u tekstu Vijeće), sastavljeno od Darka Milkovića, predsjednika Vijeća te Eveline Čolović Tomić, Antuna Dominka, Gorana Goluže, Marine Paulić, Ivone Rupić i Lidije Vidjak članova Vijeća, na 49. sjednici održanoj 18. rujna 2025., donijelo je

ODLUKU

I. Za sutkinju Općinskog suda u Slavonskom Brodu, sjedište suda imenuje se TANJA MARUŠIĆ, sudska savjetnica u Općinskom sudu u Slavonskom Brodu.

II. Za sutkinju Općinskog suda u Slavonskom Brodu, Stalna služba u Novoj Gradiški imenuju se MARIJA TWOREK, viša sudska savjetnica u Općinskom sudu u Slavonskom Brodu.

Klasa: 711-01/25-01/13
 Urbroj: 453-01/04-25-10
 Zagreb, 18. rujna 2025.

Predsjednik
 Državnog sudbenog vijeća
 Darko Milković, v. r.
### NN 131/2025 (22.10.2025.), Odluka o imenovanju sutkinje Županijskog suda u Dubrovniku

Državno sudbeno vijeće

1910

Na temelju članka 55. stavak 6. Zakona o Državnom sudbenom vijeću (»Narodne novine«, broj 116/10, 57/11, 130/11, 13/13, 28/13, 82/15, 67/18, 126/19, 80/22, 16/23, 83/23 i 155/23 – u daljnjem dijelu teksta – ZDSV-u) Državno sudbeno vijeće (dalje u tekstu Vijeće), sastavljeno od Darka Milkovića, predsjednika te prof. dr. sc. Marka Baretića, Eveline Čolović Tomić, Gorana Goluže, Željka Lackovića, Marine Paulić, Ivone Rupić, Lidije Vidjak i prof. dr. sc. Maria Vinkovića članova Vijeća, na 47. sjednici, održanoj 10. srpnja 2025. donijelo je

ODLUKU

Za sutkinju Županijskog suda u Dubrovniku imenuje se MARIJA BUŠKOVIĆ, sutkinja Općinskog suda u Dubrovniku.

Klasa: 711-05/25-01/08
 Urbroj: 453-01/04-25-8
 Zagreb, 10. srpnja 2025.

Predsjednik
 Državnog sudbenog vijeća
 Darko Milković, v. r.
### NN 131/2025 (22.10.2025.), Odluka o imenovanju sutkinja Županijskog suda u Zagrebu, Kazneni odjel

DRŽAVNO SUDBENO VIJEĆE

1912

Na temelju članka 55. stavak 8. i 9. Zakona o Državnom sudbenom vijeću (»Narodne novine«, broj 116/10, 57/11, 130/11, 13/13 – Odluka Ustavnog suda Republike Hrvatske broj U-I-5991/2012, 28/13, 82/15, 67/18, 126/19, 80/22, 16/23, 83/23 i 155/23 – u daljnjem dijelu teksta ZDSV) Državno sudbeno vijeće (u daljnjem dijelu teksta – Vijeće), sastavljeno od Darka Milkovića, predsjednika Vijeća, te prof. dr. sc. Marka Baretića, Eveline Čolović Tomić, Gorana Goluže, Željka Lackovića, Marine Paulić, Ivone Rupić, Lidije Vidjak, prof. dr. sc. Maria Vinkovića, članova Vijeća, na 47. sjednici, održanoj 10. srpnja 2025., donijelo je

ODLUKU

Za sutkinje Županijskog suda u Zagrebu, Kazneni odjel, imenuju se ANAMARIJA PAVIČIĆ, DIJANA RIZVIĆ i JASMINA SABAĐIJA.

Klasa: 711-05/25-01/06
 Urbroj: 453-01/03-25-13
 Zagreb, 10. srpnja 2025.

Predsjednik
 Državnog sudbenog vijeća
 Darko Milković, v. r.
### NN 131/2025 (22.10.2025.), Odluka o imenovanju sutkinje Županijskog suda u Velikoj Gorici - građanski odjel

DRŽAVNO SUDBENO VIJEĆE

1911

Na temelju članka 55. stavak 6. Zakona o Državnom sudbenom vijeću (»Narodne novine«, broj 116/10, 57/11, 130/11, 13/13, 28/13, 82/15, 67/18, 126/19, 80/22, 16/23, 83/23 i 155/23 – u daljnjem dijelu teksta – ZDSV) Državno sudbeno vijeće (dalje u tekstu Vijeće), sastavljeno od Darka Milkovića, predsjednika Vijeća te prof. dr. sc. Marka Baretića, Eveline Čolović Tomić, Gorana Goluže, Željka Lackovića, Marine Paulić, Ivone Rupić, Lidije Vidjak i prof. dr. sc. Maria Vinkovića članova Vijeća, na 47. sjednici, održanoj 10. srpnja 2025. donijelo je

ODLUKU

Za sutkinju Županijskog suda u Velikoj Gorici – građanski odjel imenuje se ADELA TURKALJ, sutkinja Općinskog radnog suda u Zagrebu.

Klasa: 711-33/24-01/18
 Urbroj: 453-01/04-25-31
 Zagreb, 10. srpnja 2025.

Predsjednik
 Državnog sudbenog vijeća
 Darko Milković, v. r.
### NN 131/2025 (22.10.2025.), Odluka o imenovanju sutkinja Općinskog kaznenog suda u Zagrebu

DRŽAVNO SUDBENO VIJEĆE

1915

Na temelju članka 55. stavak 6. Zakona o Državnom sudbenom vijeću (»Narodne novine«, broj 116/10, 57/11, 130/11, 13/13, 28/13, 82/15, 67/18, 126/19, 80/20, 16/23, 88/23 i 155/23 – u daljnjem dijelu teksta – ZDSV) Državno sudbeno vijeće (dalje u tekstu Vijeće), sastavljeno od Darka Milkovića, predsjednika Vijeća te prof. dr. sc. Marka Baretića, Eveline Čolović Tomić, Gorana Goluže, Mišela Jakšića, Marine Paulić, Ivone Rupić, Lidije Vidjak i prof. dr. sc. Maria Vinkovića članova Vijeća, na 45. sjednici održanoj 12. lipnja 2025., donijelo je

ODLUKU

Za sutkinje Općinskog kaznenog suda u Zagrebu imenuju se SARA BUŠIĆ, sudska savjetnica u Općinskom građanskom sudu u Zagrebu, TEA MAJSAN, viša sudska savjetnica u Općinskom građanskom sudu u Zagrebu i RENATA MILIČEVIĆ, zamjenica općinskog državnog odvjetnika u Općinskom kaznenom državnom odvjetništvu u Zagrebu.

Klasa: 711-01/24-01/06
 Urbroj: 453-01/04-25-23
 Zagreb, 12. lipnja 2025.

Predsjednik
 Državnog sudbenog vijeća
 Darko Milković, v. r.